Sentralskolen på Åpta ble bygget i 1952. I 2002 ønsket kommunen å legge ned skolen, og bygdefolket i Herad startet en aksjon. Aksjonen medførte at seks familier, med til sammen 21 barn, flyttet til Herad. Den 26. november sa et stort flertall i formannskapet nei til videre drift, men dette ble nedstemt i kommunestyret den 10. desember, da kommunestyret i Farsund gikk imot forslaget fra administrasjonen og formannskapet. Skolen ble drevet videre fram til vedtak om nedleggelse ble truffet i 2004. Åpta skole ble stengt i februar 2005.